โจ๋ 19 ซิ่ง จยย.กลับบ้าน เสยท้ายพ่วงติดไฟแดงดับ คาดกลัวไม่ทันเคอร์ฟิว
หนุ่ม 19 ขี่ จยย. ชนท้ายพ่วง 18 ล้อ เสียชีวิต ตำรวจคาดผู้ตายขับเร็ว มุ่งหน้ากลับบ้านให้ทันเคอร์ฟิว ไม่ทันเห็นพ่วงจอดติดไฟแดงเมื่อเวลา 21.40 น. วันที่ 10 พ.ค.63 พ.ต.ท.ธัญญะ จันลองภาส สว.(สอบสวน) สภ.แสนภูดาษ พร้อมหน่วยกู้ภัยฉะเชิงเทรา ตรวจสอบเหตุรถชนกันบริเวณสามแยกไฟแดงประเวศ ถนนสิริโสธร ขาเข้าฉะเชิงเทรา หมู่ 1 ต.คลองประเวศ อ.บ้านโพธิ์จ.ฉะเชิงเทรา ที่เกิดเหตุพบรถจักรยานยนต์ยี่ห้อฮอนด้า เวฟ สีน้ำเงิน ทะเบียน 1ขษ 2647 กรุงเทพมหานคร พุ่งชนท้ายรถพ่วง 18 ล้อ ยี่ห้อฮีโน่ สีขาว ทะเบียนตัวแม่ 70-3057 บุรีรัมย์ ทะเบียนตัวพ่วง 70-3058 บุรีรัมย์ ของ นายธนง แซมกระโทก อายุ 49 ปี คนขับรถพ่วงเต็มแรง จนทำให้ นายดุสิต จันทร์โกศล อายุ 19 ปี ผู้ขับขี่รถจักรยานยนต์เสียชีวิตคาซากรถ เจ้าหน้าที่นำร่างผู้เสียชีวิตส่งชันสูตร ที่ รพ.บ้านโพธิ์จากการสอบสวน นายธนง คนขับรถพ่วง ให้การว่า ขณะกำลังจอดรถติดไฟแดงอยู่ จู่ๆก็ได้ยินเสียงดังมาจากท้ายรถ จากนั้นมีรถที่จอดติดไฟแดงมาตะโกนบอกตนว่า มีรถจักรยานยนต์ชนท้าย ก่อนจะลงไปดูก็พบว่าเสียชีวิตแล้วเบื้องต้น ตำรวจสันนิษฐานว่า ผู้ตายน่าจะรีบขี่กลับบ้านที่บางน้ำเปรี้ยวให้ทันช่วงเวลาเคอร์ฟิว จึงทำให้ไม่ทันเห็นรถพ่วง 18 ล้อ จอดติดไฟแดงอยู่ จึงชนท้ายเสียชีวิต
หนุ่ม 19 ขี่ จยย.ชนท้ายพ่วง 18 ล้อ เสียชีวิต ตำรวจคาดผู้ตายขับเร็ว มุ่งหน้ากลับบ้านให้ทันเคอร์ฟิว ไม่ทันเห็นพ่วงจอดติดไฟแดง 
จักรยานยนต์,จยย.ชนท้ายพ่วง,จักรยานยนตืชนท้ายพ่วง 18 ล้อ,รถชนท้าย,เสยท้ายพ่วง,อุบัติเหตุ,ข่าวทั่วไป